Na podlagi dvanajstega odstavka 14. člena Zakona o dodatnih interventnih ukrepih na področju zdravstva (Uradni list RS, št. 111/25, 34/26 in 37/26 – popr.) izdaja minister za zdravje


PRAVILNIK 
O SPREMEMBAH IN DOPOLNITVAH PRAVILNIKA O UPRAVNEM NADZORU V ZDRAVSTVU


1. člen

V Pravilniku o upravnem nadzoru v zdravstvu (Uradni list RS, št. 39/18, 122/22 in 22/23) se v 3. členu v prvem odstavku:
· v drugi alineji beseda »in« črta,
· na koncu tretje alineje pika nadomesti z vejico in doda nova četrta alineja, ki se glasi:
»- delom Javne agencije Republike Slovenije za kakovost v zdravstvu na podlagi zakona, ki ureja kakovost v zdravstvu.«.


2. člen

V 4. členu se prvi odstavek spremeni tako, da se glasi:

»(1) Redni nadzor se opravlja na podlagi programa, ki ga sprejme minister, pristojen za zdravje (v nadaljnjem besedilu: minister) do 31. decembra tekočega leta za obdobje naslednjega koledarskega leta. Program se objavi na osrednjem spletnem mestu državne uprave.«.

V tretjem odstavku se beseda »bolniki« nadomesti z besedo »pacienti«, besedilo »in 64/17« pa z besedilom »64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ, 32/25 in 112/25 – odl. US«.


3. člen

V 5. členu se v drugem odstavku v četrtem stavku beseda »urad« nadomesti z besedo »ministrstvo«.

V tretjem odstavku se beseda »Urad« nadomesti z besedo »Ministrstvo«.

V četrtem odstavku v prvem stavku se besedilo »direktor urada« nadomesti z besedo »minister«.


4. člen

V 6. členu se v prvem odstavku v drugem stavku beseda »urada« nadomesti z besedo »ministrstva«

V tretjem odstavku se beseda »urad« nadomesti z besedilom »direktorat ministrstva, v čigar pristojnost spada pretežna vsebina nadzora«.

V petem odstavku v drugem stavku se beseda »urad« nadomesti z besedo »ministrstvo«. 

V šestem odstavku se beseda »uradu« nadomesti z besedo »ministrstvu«. 


5. člen

V 8. členu se v drugem odstavku beseda »urada« nadomesti z besedo »ministrstva«.

V tretjem odstavku v drugem stavku se v tretji in četrti alineji beseda »bolnikov« na obeh mestih nadomesti z besedo »pacientov«.


6. člen

V 9. členu v drugem odstavku se v:
· 1. točki beseda »urad« nadomesti z besedo »ministrstvo«;
· 2. točki besedilo »ministrstvu,« črta; 
· 4. točki beseda »bolniki« nadomesti z besedo »pacienti«.

V četrtem odstavku v prvem stavku se beseda »urada« nadomesti z besedo »ministrstva«.

V petem odstavku se beseda »uradu« nadomesti z besedo »ministrstvu«.


7. člen

V 10. členu se v prvem odstavku v prvem stavku, v drugem odstavku v prvem stavku in v petem odstavku v prvem in drugem stavku beseda »urad« v vseh sklonih nadomesti z besedo »ministrstvo« v ustreznem sklonu.

V četrtem odstavku se besedilo »spletni strani urada« nadomesti z besedilom »osrednjem spletnem mestu organov državne uprave«. 


8. člen

V 11. členu se prvi odstavek spremeni tako, da se glasi:

»Kadar gre za izvajalca, ki zdravstveno dejavnost opravlja na primarni ravni, ministrstvo s poročilom, odzivnim poročilom in morebitnimi ukrepi oziroma priporočili seznani tudi samoupravno lokalno skupnost.«.

V drugem odstavku se besedilo »direktor urada« nadomesti z besedo »minister«, besedilo »in varnost zdravstvene dejavnosti« pa z besedilom »v zdravstvu«. 

Tretji odstavek se spremeni tako, da se glasi:

»Kadar se pomanjkljivosti oziroma nepravilnosti ugotovijo pri javnem zavodu iz šestega odstavka 8. člena zakona, se poročilo o nadzoru v seznanitev posreduje tudi na pristojno ministrstvo.«.


9. člen

V 12. členu se v prvem odstavku beseda »urad« nadomesti z besedo »ministrstvo«.


10. člen

V 13. členu se beseda »Urad« nadomesti z besedo »Ministrstvo«, besedilo »spletni strani urada« pa z besedilom »osrednjem spletnem mestu organov državne uprave«.


11. člen


Ta pravilnik začne veljati naslednji dan po objavi v Uradnem listu Republike Slovenije.





Št. 0070-.../2026
Ljubljana, dne…….. 2026
EVA 2026-2711-0034



         Dr. Tadej Ostrc
                minister 
            






Obrazložitve k posameznim členom:

K 1. členu
Sprememba 3. člena Pravilnika o upravnem nadzoru v zdravstvu (Uradni list RS, št. 39/18, 122/22 in 22/23; v nadaljevanju: Pravilnik) razširja pristojnost nadzora ministrstva tudi na delovanje Javne agencije Republike Slovenije za kakovost v zdravstvu. Gre za dopolnitev nabora subjektov, nad katerimi ministrstvo izvaja nadzor, in sicer z novo dodano institucijo, ki deluje na področju kakovosti v zdravstvu.

K 2. členu
Spremenjeni prvi odstavek 4. člena Pravilnika določa, da program rednega nadzora sprejme minister, namesto direktorja urada, ter da se program objavi na osrednjem spletnem mestu državne uprave. Predlagatelj ob tem pojasnjuje, da je osrednje spletno mesto organov državne uprave GOV.SI in da vsebino prispeva resorno pristojno ministrstvo, v konkretnem primeru Ministrstvo za zdravje, kar sledi projektu Prenova in optimizacija spletnih mest državne uprave. V tretjem odstavku se termin »bolniki« nadomesti z izrazom »pacienti«, hkrati pa se posodobi sklic na zakon z dopolnjenim naborom njegovih sprememb in dopolnitev. Prenos pristojnosti na raven ministrstva (na vseh mestih Pravilnika) predstavlja zgolj uskladitev z veljavnim zakonom.

K 3. členu
V 5. členu Pravilnika se pristojnosti, ki so bile doslej vezane na urad, prenašajo na ministrstvo, odločitev o začetku izrednega nadzora pa se namesto na direktorja urada veže na ministra. 

K 4. členu
Spremembe 6. člena Pravilnika določajo, da je predsednik komisije uradna oseba ministrstva. Administrativno podporo komisiji zagotavlja pristojni direktorat ministrstva glede na pretežno vsebino nadzora. Prav tako se v vseh določbah tega člena izraz »urad« nadomesti z »ministrstvo«.

K 5. členu
V 8. členu Pravilnika se izraz »urada« nadomesti z »ministrstva«, poleg tega se termin »bolnik« nadomesti z izrazom »pacient«. Gre za terminološko uskladitev.

K 6. členu
V 9. členu Pravilnika se črta sklic na ministrstvo v drugem odstavku, hkrati pa se izraz »bolnik« nadomesti z »pacient«. V drugih delih člena se izraz »urad« nadomesti z »ministrstvo«. Gre za redakcijske in terminološke prilagoditve.

K 7. členu
V 10. členu Pravilnika se pristojnosti urada nadomestijo s pristojnostmi ministrstva. Dodatno se določa, da se povzetek poročila objavi na osrednjem spletnem mestu organov državne uprave namesto na spletni strani urada, kot je bilo to določeno do sedaj.

K 8. členu
Spremembe 11. člena Pravilnika odpravljajo obveznost, da urad s poročilom, odzivnim poročilom in morebitnimi ukrepi oziroma priporočili, kot ugotovitvami nadzora, seznani ministrstvo, saj zaradi prenosa pristojnosti to ni več potrebno, ter določajo, da naloge v postopku opravlja ministrstvo. Določba se v delu posredovanja poročila drugim ministrstvom poenostavlja tako, da navaja (katerokoli) pristojno ministrstvo, kar se določi glede na vrsto oziroma pravni status nadzorovanca (npr. dom starejših občanov). Prav tako se pristojnost direktorja urada nadomesti z ministrom. Prav tako se beseda občina nadomesti z besedilom samoupravna lokalna skupnost, kar predstavlja uskladitev s področno zakonodajo.

K 9. členu
V 12. členu Pravilnika se določa, da stroške nadzora namesto urada, kot je bilo to določeno do sedaj, krije ministrstvo.

K 10. členu
V 13. členu Pravilnika se določa, da letno poročilo o izvajanju nadzorov namesto urada pripravi ministrstvo in ga objavi na osrednjem spletnem mestu organov državne uprave (tj. spletni strani ministrstva).

K 11. členu
Določba ureja začetek veljavnosti pravilnika, in sicer določa, da ta začne veljati naslednji dan po objavi v Uradnem listu Republike Slovenije. Skrajšanje roka je prevideno zaradi zamude s sprejetjem tega pravilnika in zaradi manjših sprememb, ki jih uvaja – zgolj zakonska uskladitev zaradi prenosa pristojnosti iz urada na ministrstvo in terminološka uskladitev. Predlagatelj dodatno pojasnjuje, da se postopki upravnih nadzorov, ki so se začeli pred uveljavitvijo Zakona o dodatnih interventnih ukrepih na področju zdravstva (Uradni list RS, št. 111/25, 34/26 in 37/26 – popr.), končajo v skladu z dotedanjimi predpisi.
